آلمانیا‌داکی بوروسیا دورتموند - موناکو اویونو اؤنجه‌سینده، آلمان تیمی‌نین اتوبوسو یاخینلیغیندا یاشانان پاتلامانین "ترور ائیلمی اولدوغو" آچیقلاندی.
فدرال جمهوریت ساووجیلیغی؛
"شرط‌لر، حادثه‌نین تروریست بیر تمله دایاندیغینی سؤیله‌مه‌میزه ایمکان وئریر" آچیقلاماسینی وئردی.
فدرال ساوجیلیق سؤزچوسو فراک کوهلر آچیقلاماسیندا، "داها پیس بیر شئی اولمادیغی اوچون شانس‌لی‌ییق" شکلینده دانیشدی.
بو آرادا، تیمین اویونچولاریندان‌ مارک بارترا و بیر پلیس مامورونون یارالاندیغی حادثه‌ده شوبهه‌لی اولا‌راق آدی گئچن ایکی نفر‌دن بیری گؤزآلتینا آلیندی.
یئتکی‌لی‌لر، پاتلامانین ترور هؤرگوتو داعش منسوب‌لاری طرفین‌دن گرچکلشدیریلمیش اولابیله‌جیی احتیمالی اوزرینده دورور.
پاتلامانین باش وئردیگی نقطه‌ده تاپیلان مکتوبدا، سالدیرینین سوریه‌ده داعشه قارشی کشف چالیشمالاری یئریدن آلمان اوردوسونا قارشی اینتیقام اولدوغونون ایفاده ائدیلدیگی قید ائدیلدی.
مکتوبون سوروشدورمانی یانلیش یؤنلندیمه مقصدیله حاضیرلانمیش اولابیله‌جیی احتیمالی ده دگرلندیریلیر.
ایکی تیمین قارشیلاشماسی، سالدیری سببیله بو آخشاما ارته‌لنمیشدی.
